རྒྱུས་ལོན་བྱས་པར་གཞིགས་ན།༡༩༩༨ལོ་ནས་བཟུང་ཀྲུང་དབྱང་སྲིད་གཞུང་གིས་མ་དངུལ་སྒོར་དུང་ཕྱུར་ལ་ཉེ་བ་ཞིག་བཏང་ནས་པེ་ཅིང་བོད་སྨན་ཁང་གི་སྡོད་གནས་གསར་པ་འཛུགས་སྐྲུན་གནང་ཞིང་།༢༠༠༢ལོར་པེ་ཅིང་བོད་སྨན་ཁང་དེ་གནས་གཞན་ཞིག་ནས་རྒྱ་བསྐྱེད་གནང་བ་ལེགས་གྲུབ་བྱུང་།༢༠༠༤ལོར་པེ་ཅིང་བོད་སྨན་ཁང་དེ་རྒྱལ་ཁབ་ཀྱི་རིམ་པ་གཉིས་པའི་སྨན་ཁང་དུ་ཆོག་མཆན་བཀོད་ནས།པེ་ཅིང་གྲོང་ཁྱེར་གྱི་སྨན་བཅོས་ཁག་ཐེག་ཡོད་པའི་དམིགས་འཛུགས་སྨན་ཁང་དུ་གཏན་འཁེལ་གནང་བ་དང་།ཀྲུང་དབྱང་མི་རིགས་སློབ་གྲྭ་ཆེན་མོའི་ནད་ཐོག་སློབ་ཁྲིད་སྨན་ཁང་དུའང་གྱུར་པ་རེད།༢༠༠༥ལོ་ནས༢༠༠༦ལོའི་བར་དུ་སྔ་ཕྱིར་འཕྲོད་བསྟེན་པུའུ་དང་རྒྱལ་ཁབ་ཀྲུང་དབྱི་སྨན་ཁང་དོ་དམ་ཅུད་ཀྱིས་སྨན་ཁང་དོ་དམ་ལོ་དང་མི་དམངས་ཡིད་ཚིམ་པའི་སྨན་ཁང་གསར་སྐྲུན་བྱེད་པར་དཔྱད་ཞིབ་གནང་པ་ཡོངས་སུ་གྲུབ་ཅིང་།དེ་ནས་བཟུང་པེ་ཅིང་བོད་སྨན་ཁང་གི་གཅིན་པ་མངར་འགྱུར་གྱི་ནད་སྨན་བཅོས་བྱེད་པའི་བོད་སྨན་ཆེད་ལས་ཚན་ཁག་དང་མཆིན་ནད་སྨན་བཅོས་བྱེད་པའི་ཆེད་ལས་ཚན་ཁག་སོགས་རྒྱལ་ཁབ་ཀྱི་གཙོ་གནད་ཆེད་ལས་ཚན་ཁག་དང་གཙོ་གནད་འཛུགས་སྐྲུན་ལས་ཁུངས་སུ་ཚུད་ཡོད་པ་རེད།